Мэтанакіраваная, на зайздрасць надзвычай эфектыўная дзейнасць Прэзідэнтскай вертыкалі па стварэнні ў Беларусі аднолькавай з Расіяй культурна-моўнай прасторы (яна ўжо існуе ў сваім практычна завершаным стане!) нічога не дае і не дасць беларускаму народу, акрамя татальнай асіміляцыі. Ад працягу культурна-моўнай русіфікатарскай палітыкі ў Беларусі асаблівай карысці не атрымае і яе ўсходняя суседка Расія, бо нацыянальная культура і мова яе і без нашай краіны маюць такую бязмежную прастору распаўсюджання.